Wahhabisme

**Wahabi** atau **Wahhabisme**  (, **) adolah sabuah aliran jo gerakan reformasi agamo dalam Islam nan mulonyo dipimpin dek Muhammad bin Abdul Wahhab.{{efn|1=WAHHABIYYA, sabuah istilah nan dipakai untuak manunjuakan (a) doktrin sarato (b) pangikuik Muhammad b. Abd al-Wahhab. Brill Encyclopedia of Islam, 2nd ed
 • Wahhābīyah Gerakan kabangkitan agamo abaik kasalapan baleh (tajdīd) jo reformasi (islāh) nan didirian di Najd di Arab Saudi dek sarjana sarato ahli hukum Muḥammad bin 'Abd al-Wahhāb (1702/3–1791/2). The Oxford Encyclopedia of the Islamic World
 • WAHHABIYAH Sabuah kalompok pambaruan Islam nan didirian dek Muhammad bin Abd al-Wahhab (AH AH 1206/1792 M), Wahhabıyah taruik balanjuik sampai kini di Jazirah Arab. Istilah Wahhabı mulonyo dipakai dek lawan gerakan, nan manuduah baso inyo adolah bantuak baru Islam, tapi akhianyo namo tu ditarimo laweh. Encyclopedia of Religion 2nd ed (MacMillan)
 • Ibn ‘Abd al-Wahhab, Muhammad (1703–92) Pandiri gerakan agamo revivalis jo reformis nan bapusek di Najd di Arabia tangah dan biaso disabuik sabagai Wahhabiyyah atau Wahhabi, The Princeton Encyclopeidia of Islamic Political Thought
 • Wahhabis Gerakan reformis / revivalis abaik ka-18 untuak rekonstruksi masyarakaik sacaro sosial. (The Oxford Dictionary of Islam)
 • MUWAHHIDUN Gerakan tasabuik dimulai dek surang ulama dari Najd (Arab Saudi), Muhammad ibn Abd al-Wahhab (1703-1792), dididiak dek ulama (imam Islam) di tampek nan kini banamo Irak, Iran, dan Hijaz (Arabia barat). The Encyclopedia of the Modern Middle East and North Africa (2nd Edition) (MacMillan)
 • Wahhabiyya sabuah gerakan reformasi konservatif diluncuran di Arabia abaik kasalapan baleh dek Muhammad b.Abd al-Wahhab (1703-1792). Encyclopedia of Islam and the Muslim world (MacMillan)

 • Wahhabism. Wahhabisme maacu pado interpretasi konservatif Islam nan didirikan sabagai gerakan kabangkitan jo reformasi di Arabia abaik kasalapan baleh (Oxford Encyclopedia of the Modern World)
 • Wahabism Gerakan Islam nan bakambang pado abaik kasalapan baleh di Arabia tangah, maajakan ajaran Sunni nan pakek jo puritan. (A Dictionary of Contemporary World History (3 ed.), Oxford)
 • Wahhābī Gerakan Islam Wahhābī, juo diijo Wahābī, adolah bagian dari gerakan reformasi Muslim nan didirikan dek Muḥammad ibn'Abd al-Wahhāb pado abaik ka-18 di Najd, Arab tangah, dan diadopsi pado taun 1744 dek kaluarga Sa'ūd. (Encyclopedia Britannica)
• Wahhābīya Gerakan Muslim ultra-konservatif dan puritan nan bapacik pado mazhab Ḥambali, walaupun maanggap dirinyo sabagai ghair muqallidīn, indak tunduak pado ciek mazhab, namun picayo baso inyo mambela nan bana. (The Concise Oxford Dictionary of World Religions, Oxford)}} Gerakan ko acok disabuik sabagai aliran "ultakonservatif", "kareh", atau "puritan". Pandukuang gerakan ko picayo baso gerakannyo sabagai "gerakan reformasi", nan batujuan untuak mambaliakan ajaran agamo ka "ajaran tauhid nan murni", baliak ka ajaran Islam nan sabananyo, nan marujuak pado Al-Qur'an jo Hadits, barasiah dari sagalo panyimpangan nan dianggap bid'ah, syirik, jo khurafat. Samantaro panatangnyo manyabuik Wahabi sabagai "gerakan sektarian nan sasek", "sekte cacek", atau panyimpang ajaran Islam. Istilah Wahabi acok manuai polemik dan dek pandukuangnyo biasonyo manulak mamakai istilah tu, labiah ka tuju jo manyabuik *[[Salafi]]* atau *muwahhid,* untuak manakanan prinsip katauhidan ("Aso" jo "Tungga"nyo Allah), manulak pado kalompok lain nan masih mampraktikkan kasyirikan. Gerakan ko dipangaruahi jo Ibnu Taymiyyah sarato mazhab Hambali, walaupun rami juo dari kalangan ulama Hambali nan manulak gagasan Muhammad bin Abdul Wahhab.

Wahhabisme dinamoi manuruik namo aktivis sarato pandakwah abaik ka-18, Muhammad bin Abdul Wahhab (1703-1792). Baliau mamulai gerakan reformasinyo di daerah Najd, manyampaian baso paralunyo pambarasiahan ajaran Islam nan sangkek tu marak bacampua jo pamujaan ka urang siak sarupo bakunjuang ka kubua urang-urang siak sarato mandoa di situ, nan dek baliau dianggap sabagai hal baru dalam agamo (bid'ah). Nan akhianyo, baliau bakarajo samo jo pamimpin satampek, Muhammad bin Saud, nan manawarkan kapatuahan politik sarato bajanji untuak malinduangi jo mambantu panyebaran dakwah Wahabi.

Aliansi antaro pandukuang Muhammad bin Abdul Wahhab jo Muhammad bin Saud alah jaleh tajalin arek. Katurunan Saud taruih malanjuikan karajo samo aliansi politik-agamo ko inggo proklamasi Karajaan Arab Saudi pado taun 1932, bahkan inggo zaman modern. Kini ajaran Muhammad bin Abdul Wahhab alah ditatapan sabagai ajaran rasmi Islam Sunni nan didukuang karajaan. Jo bantuan dana dari ekspor minyak Arab Saudi, gerakan ko bakambang capek mampangaruahi dunia Islam sajak taun 1970-an. Kamantarian Lua Nagari Amerika Serikat alah mampakirokan baso alah labiah dari ampek dekade tarakhia Riyadh alah maaliahan lansuang pandanaan malalui yayasan-yayasan nan dikalola dek Wahabi inggo $10 milyar (£6 milyar).

"Bateh" untuak manantuan nan ma nan Wahabi amaiklah payah, tapi dalam pamakaiannyo kini, istilah *Wahabi* jo *Salafi* acok batuka pamakaiannyo dan inyo disabuik sabagai gerakan nan akanyo babeda nan alah manyatu sajak taun 1960-an. Walau baitu, Wahabi disabuik sabagai "aliran tatantu dalam Salafi", atau sabagai Salafinyo Saudi. Dipakirokan jumlah pandukuang Wahabi amaik baragam, manuruik ciek sumber adola 5 juta urang Wahabi di Taluak Persia (dibandiangan jo sadoalah Islam Sunni 28,5 juta sarato Syiah 89 juta).

Mayoritas Sunni jo Syiah di saluruah dunia kurang satuju jo ajaran Wahabi, dan rami Muslim nan manyabuiknyo sabagai sekte atau "aliran nan manyimpang". Rami dari kalangan ulama, tamasuak nan dari Universitas Al-Azhar, manyabuik Wahabi jo istilah sarupo "ajaran setan". Wahabisme alah dituduah sabagai "sumber dari sagalo bantuak terorisme global", dek dianggap mainspirasi ideologi *Islamic State of Iraq and Syam* (ISIS), sarato mambuek umaik tacarai dek malabeli Muslim lain nan manantang dakwahnyo sabagai kafir (takfir) sarato manyaru untuak manumpahan darahnyo. Wahabisme pun dikritik pulo dek usahonyo dalam maancuran makam-makam urang siak, mausoleum, sarato artefak-artefak jo bangunan-bangunan Islam jo non-Islam.

## Ajaran
Pangikuik gerakan Wahabi maidentifikasi diri sabagai Islam Sunni (*Ahlussunnah wal jamaah*). Ajaran utamo dari Wahabi adolah panagehan tantang kaasoan jo tungganyo Allah, malawan kasyirikan. Dakwah nan disampaian iyolah maajak umaik untuak manjalanan ajaran agamo bak cando kaum salaf (umaik tadaulu). Sacaro tageh, pangikuik ajaran ko manulak ajaran-ajaran bid'ah nan biaso dilakukan mayoritas Sunni jo Syiah di saluruah dunia, sarupo bakalabiahan dalam manyanjuang nabi jo urang-urang siak. Wahabi manakankan pado pamahaman literal pado tafsir Al-Quran jo Hadits, nan manulak pamahaman dalil-dalil jo logika atau rasional (*ahlur-ra'yu*). Wahabi acok dikaikkan jo pamahaman takfir (malabeli muslim lainnyo sabagai kafir) dek panantang-panantangnyo. Ajaran Wahabi pun maajaan paralunyo ijtihad salamo basasuaian jo isi kanduangan Quran, Sunnah, sarato ajaran kaum salaf, nan deknyo hal ko ndak disabuik sabagai bid'ah.

## Populasi
Pangikuik ajaran Wahabi kiro-kiro ado 4,56 juta urang di Taluak Persia, di mano 4 juta dari Arab Saudi (umumnyo Najd) dan sisonyo dari Uni Emirat Arab jo Qatar. Paretongan ko dibuek manuruik kriteria budayo bukan sacaro panyatoan. Banyak dari Sunni di Qatar nan Wahabi (46,9%) sarato 44,8% di Uni Emirat Arab. 5,7% urang Bahrain sarato 2,2% urang Kuwait nan Wahabi.

## Rujuakan

### Catatan


### Pustaka

## Bacoan lanjuik

* Burckhardt, John Lewis, ''Notes on the Bedouins and Wahábys'', H. Colburn and R. Bentley, 1830.
* Valentine, S. R., "Force & Fanaticism: Wahhabism in Saudi Arabia and Beyond", Hurst & Co, London, 2015,.
* Imran N. Hosein (1996). 'The Caliphate, the Hejaz and the Saudi-Wahhabi Nation-State' . New York: Masjid Darul Qur'an.
* Algar, Hamid, *Wahhabism: A Critical Essay*, Islamic Publications International,.
* Delong-Bas, Natana J., *Wahhabi Islam: From Revival and Reform to Global Jihad*, Oxford University Press,.
* Holden, David and Johns, Richard, *The House of Saud*, Pan, 1982,.
* Al-Rasheed, Madawi, *A History of Saudi Arabia*, Cambridge University Press, 2002,.
* De Gaury, Gerald and Stark, Freya, *Arabia Phoenix*, Kegan Paul International Limited,,.
* Oliver, Haneef James, *The 'Wahhabi' Myth: Dispelling Prevalent Fallacies and the Fictitious Link with Bin Laden*, T.R.O.I.D. Publications, February 2004,.
* Quist, B. Wayne and Drake, David F., *Winning the War on Terror: A Triumph of American Values*, iUniverse, 2005,.
* 
* 
* 
* 
* 
* 
* 
* 
* Saint-Prot, Charles. Islam. *L'avenir de la tradition entre révolution et occidentalisation* (Islam. The Future of Tradition between Revolution and Westernization). Paris: Le Rocher, 2008.
* Saudi Clerics and Shia Islam, by Raihan Ismail, Oxford University Press, 2016.